स्क्वासमा अमृतले जिते तेस्रोपल्ट स्वर्ण
गण्डकी प्रदेशका अमृत थापा मगरले नवौं राष्ट्रिय खेलकुदको स्क्वासतर्फ पुरुष एकलमा स्वर्ण पदक जितेका छन् । पोखरा रंगशालास्थित स्क्वास कोर्टमा सोमबार सम्पन्न फाइनलमा अमृतले वाग्मतीका अरहन्त केशर सिंहलाई ३–२ को सेटमा हराएर अमृतले स्वर्ण जिते ।
पोखरा — गण्डकी प्रदेशका अमृत थापा मगरले नवौं राष्ट्रिय खेलकुदको स्क्वासतर्फ पुरुष एकलमा स्वर्ण पदक जितेका छन् । पोखरा रंगशालास्थित स्क्वास कोर्टमा सोमबार सम्पन्न फाइनलमा अमृतले वाग्मतीका अरहन्त केशर सिंहलाई ३–२ को सेटमा हराएर अमृतले स्वर्ण जिते ।खेलमा अमृतले १२–१०, ८–११, १२–१०, ९–११, ११–८ ले सेट जितेका थिए ।राष्ट्रिय खेलकुदमा अमृतले लगातार तेस्रो पटक स्वर्ण जितेका हुन् । उनको यो ह्याट्रिक स्वर्ण भएको छ । उनले सातौं र आठौं राष्ट्रिय खेलकुदमा पनि स्वर्ण जितेका थिए ।अमृतसँग अरहन्तले लगातार दोस्रो पटक हार बेहोर्दै रजतमै चित्त बुझाए । वाग्मतीका अमिर ब्लोन र गण्डकीका दीपक थापाले कांस्य पदक जिते । पुरुष टिम इभेन्टको खेल सोमबार सॉझ हुने स्क्वास प्रतियोगिता समितिले जनाएको छ । दुई विभागीय टोली र ५ प्रदेशका पुरुषतर्फ २५ र महिलातर्फ ७ खेलाडीले भाग लिएका छन् ।